CELEX: 32021R1917
Language: da
Date: 2021-11-03 00:00:00
Title: Kommissionens forordning (EU) 2021/1917 af 3. november 2021 om ændring af bilag I til Europa-Parlamentets og Rådets forordning (EF) nr. 1334/2008 for så vidt angår optagelse af 2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid på EU-listen over aromaer (EØS-relevant tekst)

4.11.2021   
               
               
                  DA
               
               
                  Den Europæiske Unions Tidende
               
               
                  L 389/15
               
            
         KOMMISSIONENS FORORDNING (EU) 2021/1917
         af 3. november 2021
         om ændring af bilag I til Europa-Parlamentets og Rådets forordning (EF) nr. 1334/2008 for så vidt angår optagelse af 2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid på EU-listen over aromaer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (1), særlig artikel 11, stk. 3,
         under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
         ud fra følgende betragtninger:
         
                     (1)
                  
                  
                     Bilag I til forordning (EF) nr. 1334/2008 indeholder en EU-liste over aromaer og udgangsmaterialer, der er godkendt til anvendelse i og på fødevarer, og disses anvendelsesbetingelser.
                  
               
                     (2)
                  
                  
                     Ved Kommissionens gennemførelsesforordning (EU) nr. 872/2012 (3) blev listen over aromastoffer vedtaget og indsat i del A i bilag I til forordning (EF) nr. 1334/2008.
                  
               
                     (3)
                  
                  
                     Listen kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning, der er indgivet af en medlemsstat eller en interesseret part.
                  
               
                     (4)
                  
                  
                     Den 7. december 2015 blev der indgivet en ansøgning til Kommissionen om tilladelse til at anvende 2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid (FL-nr. 16.133), som aromastof i forskellige fødevarer, der primært indgår i en række af de fødevarekategorier, der er omhandlet i EU-listen over aromaer og udgangsmaterialer. Kommissionen underrettede Den Europæiske Fødevaresikkerhedsautoritet (»autoriteten«) omansøgningen og med anmodning om en udtalelse. Kommissionen har også givet medlemsstaterne adgang til ansøgningen i henhold til artikel 4 i forordning (EF) nr. 1331/2008.
                  
               
                     (5)
                  
                  
                     I sin udtalelse vedtaget den 12. september 2018 (4) evaluerede autoriteten sikkerheden ved stoffet FL-nr. 16.133 og konkluderede, at anvendelsen af stoffet, når det anvendes som aromastof, ikke giver anledning til sikkerhedsmæssige betænkeligheder, når det er begrænset til de niveauer, der er fastsat for diverse fødevarer i forskellige fødevarekategorier. Autoriteten anførte endvidere, at dens konklusioner om sikkerheden ved stoffet ikke gælder for potentiel tilsætning af stoffet til ikke uigennemsigtige drikkevarer, hvor stoffet kan udsættes for fotokemisk omdannelse. Denne aroma bør kun tilsættes til uigennemsigtige fødevarer og pakkes i lysbeskyttede beholdere.
                  
               
                     (6)
                  
                  
                     I henhold til artikel 15, stk. 1, litra c), i forordning (EF) nr. 1334/2008 bør oplysningerne om de særlige opbevarings- og anvendelsesforskrifter fremgå af mærkningen til kunden til det aromastof og/eller de præparater, som det pågældende aromastof er blevet tilsat til. Mærkningen bør indeholde en angivelse på beholderne som f.eks. »Må ikke udsættes for lys«.
                  
               
                     (7)
                  
                  
                     Autoriteten bemærkede også, at stof FL-nr. 16.133 er et stof med aromaændrende egenskaber.
                  
               
                     (8)
                  
                  
                     Dette aromastof er ikke bestemt til salg til den endelige forbruger, og det bør derfor markedsføres, således at det sikres, at dette undgås.
                  
               
                     (9)
                  
                  
                     I lyset af autoritetens udtalelse, og da anvendelsen af stoffet FL-nr. 16.133 som aromastof ikke giver anledning til sikkerhedsmæssige betænkeligheder med hensyn til de angivne anvendelsesbetingelser, og da det ikke forventes at vildlede forbrugerne, bør en sådan anvendelse godkendes.
                  
               
                     (10)
                  
                  
                     Del A i bilag I til Europa-Parlamentets og Rådets forordning (EF) nr. 1334/2008 bør derfor ændres med henblik på optagelse af 2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid på EU-listen over aromaer
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Del A i bilag I til forordning (EF) nr. 1334/2008 ændres som angivet i bilaget til nærværende forordning.
         
         
            Artikel 2
            Aromastoffet 2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid godkendes ikke til salg til den endelige forbruger.
         
         
            Artikel 3
            Ud over mærkningskravene for aromaer, der ikke er bestemt til salg til den endelige forbruger i henhold til artikel 15, stk. 1, litra c), i forordning (EF) nr. 1334/2008, skal følgende supplerende oplysninger fremgå af mærkningen af emballager eller beholdere:
            
                        —
                     
                     
                        »Indeholder stof FL 16.133. Beskyttes mod lys for at undgå fotokemisk omdannelse.«
                     
                  
                        —
                     
                     
                        En angivelse som f.eks. »Må ikke udsættes for lys«.
                     
                  
         
            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 354 af 31.12.2008, s. 34.
         
            (2)  EUT L 354 af 31.12.2008, s. 1.
         
            (3)  Kommissionens gennemførelsesforordning (EU) nr. 872/2012 af 1. oktober 2012 om vedtagelse af listen over aromastoffer, jf. Europa-Parlamentets og Rådets forordning (EF) nr. 2232/96, om indsættelse af listen i bilag I til Europa-Parlamentets og Rådets forordning (EF) nr. 1334/2008 og om ophævelse af Kommissionens forordning (EF) nr. 1565/2000 og Kommissionens afgørelse 1999/217/EF (EUT L 267 af 2.10.2012, s. 1).
         
            (4)  EFSA Journal 2018;16(10):5421.
      
      
         
            BILAG
            I del A, afsnit 2, tabel 1, i bilag I til forordning (EF) nr. 1334/2008 indsættes følgende række vedrørende FL-nr. 16.133:
            
               
                           »16.133
                        
                        
                           2-(4-methylphenoxy)-N-(1H-pyrazol-3-yl)-N-(thiophen-2-ylmethyl)acetamid
                        
                        
                           1374760-95-8
                        
                        
                           2237
                        
                        
                            
                        
                        
                           Mindst 99 %, topareal (UPLC-UV, 254 nm)
                        
                        
                           
                                       1.
                                    
                                    
                                       Begrænsninger med hensyn til anvendelse som aromastof i følgende fødevarekategorier:
                                       I kategori 1.4: uigennemsigtige aromatiserede fermenterede mælkeprodukter, herunder produkter, der er varmebehandlet og pakket i uigennemsigtig(e) emballage/beholdere — højst 3 mg/kg
                                       I kategori 3.0: uigennemsigtig konsumis, herunder sherbet og sorbet, der er pakket i uigennemsigtig(e) emballage/beholdere — højst 3 mg/kg
                                       I kategori 5.1: uigennemsigtige kakaoprodukter og chokoladevarer, herunder efterligninger og chokoladeerstatninger, der er pakket i uigennemsigtig(e) emballage/beholdere — højst 15 mg/kg
                                       I kategori 5.2: uigennemsigtige konfektureprodukter, herunder hårdt og blødt slik, nougat osv. (bortset fra produkter henhørende under kategori 05.1, 05.3 og 05.4), der er pakket i uigennemsigtig(e) emballage/beholdere — højst 15 mg/kg
                                       I kategori 5.3: uigennemsigtigt tyggegummi, der er pakket i uigennemsigtig(e) emballage/beholdere — højst 150 mg/kg
                                       I kategori 5.4: uigennemsigtige dekorationer (f.eks. til finere bagværk), toppings (ikke-frugt) og søde saucer), der er pakket i uigennemsigtig(e) emballage/beholdere — højst 15 mg/kg
                                       I kategori 12.5: uigennemsigtig suppe og bouillon, der er pakket i uigennemsigtig(e) emballage/beholdere — højst 3 mg/kg
                                       I kategori 12.6: uigennemsigtige sovse og lignende produkter, der er pakket i uigennemsigtig(e) emballage/beholdere — højst 15 mg/kg
                                       I kategori 14.1.4: uigennemsigtige aromatiserede drikkevarer (kun drikkevarer baseret på mejeriprodukter), der er pakket i uigennemsigtig(e) emballage/beholdere — højst 3 mg/kg
                                       I kategori 16: uigennemsigtige desserter (bortset fra produkter, der er omfattet af kategori 1, 3 og 4), der er pakket i uigennemsigtig(e) emballage/beholdere — højst 3 mg/kg
                                    
                                 
                                       2.
                                    
                                    
                                       Dette aromastof er ikke godkendt til salg til den endelige forbruger.
                                    
                                 
                                       3.
                                    
                                    
                                       Følgende oplysninger skal angives: »Indeholder stof FL 16.133. Beskyttes mod lys for at undgå fotokemisk omdannelse.« Beholderne skal være uigennemsigtige. Mærkningen skal desuden indeholde en angivelse på beholderne som f.eks. »Må ikke udsættes for lys«.
                                    
                                 
                        
                            
                        
                        
                           EFSA«